
KĖDAINIŲ RAJONO SAVIVALDYBĖS TARYBA

SPRENDIMAS
DĖL TURTO PERDAVIMO ASOCIACIJAI LANČIŪNAVOS BENDRUOMENĖS CENTRUI

2023 m. sausio 27 d. Nr. TS-26 
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Lančiūnavos bendruomenės centro 2022 m. rugsėjo 14 d. raštą Nr. 9 „Dėl panaudos sutarties pratęsimo“, Kėdainių rajono savivaldybės taryba n u s p r e n d ž i a:
1. Perduoti asociacijai Lančiūnavos bendruomenės centrui (kodas 161758142) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį 577,59 kv. m bendro ploto pastatą, plane pažymėtą 2C2p, unikalus numeris 5396-7024-9020, su priklausiniais, Kėdainių r. sav., Vilainių sen., Lančiūnavos k., Aukštuvių g. 4. Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Įgalioti Kėdainių rajono savivaldybės administracijos Vilainių seniūnijos seniūną pasirašyti 1 punkte nurodyto nekilnojamojo turto panaudos sutartį, perdavimo–priėmimo aktą ir įpareigoti informaciją apie sudarytą panaudos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Statybos ir turto skyriui ne vėliau kaip per 1 mėnesį nuo sutarties sudarymo dienos.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

